વર્ષ 2008માં વિશ્વના ધનાઢ્ય દેશોમાં બેન્કિંગ કટોકટી વ્યાપી ત્યારે આપણી વ્યવસ્થા અણનમ હતી – અને આ માટે સોનિયા ગાંધીએ ઇન્દિરા ગાંધીની રાષ્ટ્રીયકરણની સિદ્ધિને બિરદાવી હતી! પણ જાહેર ક્ષેત્રની બેન્કો ગરીબોની નહિ – મોટા બદમાશો – કૌભાંડકારીઓની સેવામાં છે એ બાબત ઉપર કોનું ધ્યાન ગયું? પાકિસ્તાનથી અબજો રૂપિયાની ચલણી નોટોની ઘૂસણખોરી થાય છે અને આપણા અર્થતંત્રને ખોરવી નાખવાનું કાવતરું છે એ પણ મોડેથી ખબર પડી. આતંકવાદીઓનાં નકલી નાણાં બંધ થયાં – પણ તે મોદીની નોટબંધી પછી! પાંચસો અને સોની નકલી નોટોની ઓળખ અને ચેતવણી આપવાનું રિઝર્વ બેન્કે બંધ કર્યું, કારણ કે ગભરાટ ફેલાઈ જાય – આ તમામ ખતરાઓથી વધુ મોટો ખતરો આપણા જ – સ્વદેશી બદમાશો -નો હોવાની આપણને હવે ખબર પડી!